CELEX: 32005D0123
Language: fi
Date: 2005-02-09 00:00:00
Title: 2005/123/EY: Komission päätös, tehty 9 päivänä helmikuuta 2005, TRACES-järjestelmän käyttöönotosta ja päätöksen 92/486/ETY muuttamisesta tehdyn päätöksen 2004/292/EY muuttamisesta (tiedoksiannettu numerolla K(2005) 279) (ETA:n kannalta merkityksellinen teksti)

11.2.2005   
            
            
               FI
            
            
               Euroopan unionin virallinen lehti
            
            
               L 39/53
            
         
      KOMISSION PÄÄTÖS,
   tehty 9 päivänä helmikuuta 2005,
   TRACES-järjestelmän käyttöönotosta ja päätöksen 92/486/ETY muuttamisesta tehdyn päätöksen 2004/292/EY muuttamisesta
   (tiedoksiannettu numerolla K(2005) 279)
   (ETA:n kannalta merkityksellinen teksti)
   (2005/123/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 20 artiklan 3 kohdan,
   ottaa huomioon eläinlääkinnällisten tuontimenettelyjen tietokoneistamisesta (Shift-projekti), direktiivien 90/675/ETY, 91/496/ETY, 91/628/ETY ja päätöksen 90/424/ETY muuttamisesta sekä päätöksen 88/192/ETY kumoamisesta 13 päivänä heinäkuuta 1992 tehdyn neuvoston päätöksen 92/438/ETY (2) ja erityisesti sen 12 artiklan,
   sekä katsoo seuraavaa:
   
               (1)
            
            
               Yhdennetyn eläinlääkinnällisen tietojärjestelmän kehittämisestä 30 päivänä joulukuuta 2003 tehdyssä komission päätöksessä 2003/24/EY (3) säädetään TRACES-järjestelmän käyttöönotosta.
            
         
               (2)
            
            
               Tuotteiden yhteisissä eläinlääkinnällisissä tuloasiakirjoissa olevien tietojen sisällyttäminen TRACES-järjestelmään, josta säädetään kolmansista maista tuotavien tuotteiden eläinlääkinnällisistä tarkastusmenettelyistä yhteisön rajatarkastusasemilla 22 päivänä tammikuuta 2004 annetussa komission asetuksessa (EY) N:o 136/2004 (4), lisää huomattavasti rajatarkastusasemien työtaakkaa.
            
         
               (3)
            
            
               TRACES-järjestelmässä on ilmoitettava niiden eläinperäisten tuotteiden tuonnista yhteisöön, joihin sovelletaan kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetussa neuvoston direktiivissä 97/78/EY (5) säädettyjä erityismenettelyjä.
            
         
               (4)
            
            
               TRACES-järjestelmän käyttöönotosta ja päätöksen 92/486/ETY muuttamisesta 30 päivänä maaliskuuta 2004 tehdyssä päätöksessä 2004/292/EY (6) säädetään, että jäsenvaltiot alkavat käyttää TRACES-järjestelmää 1 päivästä huhtikuuta 2004 alkaen.
            
         
               (5)
            
            
               Jäsenvaltiot tarvitsevat aikaa järjestääkseen huolitsijoille tiedotusta ja koulutusta, jotta he voivat osallistua aktiivisesti tietojen TRACES-järjestelmään syöttämiseen.
            
         
               (6)
            
            
               TRACES-järjestelmän ja tiettyjen jäsenvaltioiden terveysilmoituksia koskevien nykyisten tietojärjestelmien välisiä liitäntöjä varten tarvitaan perusteellinen testiaika.
            
         
               (7)
            
            
               Päätös 2004/292/EY olisi muutettava vastaavasti.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2004/292/EY 3 artiklan 2 kohta seuraavasti:
   
      ”2.   Jäsenvaltiot huolehtivat, että TRACES-järjestelmässä ilmoitetaan 31 päivästä joulukuuta 2004 alkaen seuraavat tiedot:
      
                  a)
               
               
                  kauppaan liittyvien terveystodistusten I ja II osa sekä tarkastusten yhteydessä III osa;
               
            
                  b)
               
               
                  yhteiset eläinlääkinnälliset tuloasiakirjat kaikista yhteisöön saapuneista eläimistä;
               
            
                  c)
               
               
                  yhteiset eläinlääkinnälliset tuloasiakirjat kaikista hylätyistä eristä sekä kaikista tuotteista, joihin sovelletaan seuraavia direktiivin 97/78/EY erityismenettelyjä:
                  
                              i)
                           
                           
                              8 artiklan 4 kohdassa tarkoitettu erityinen valvontamenettely,
                           
                        
                              ii)
                           
                           
                              11 artiklan 1 kohdassa tarkoitettu passitusmenettely kolmannesta maasta muuhun kolmanteen maahan,
                           
                        
                              iii)
                           
                           
                              12 artiklan 1 kohdassa tarkoitettu passitusmenettely vapaa-alueelle, vapaavarastoon tai tullivarastoon,
                           
                        
                              iv)
                           
                           
                              13 artiklan 1 kohdassa tarkoitettu merikuljetuksiin tarkoitettujen tuotteiden toimitusmenettely,
                           
                        
                              v)
                           
                           
                              15 artiklan 1 kohdassa tarkoitettu yhteisön alkuperää olevien tuotteiden jälleentuontia koskeva menettely.
                           
                        
            3.   Sanotun rajoittamatta 2 kohdan c alakohdan soveltamista jäsenvaltiot huolehtivat, että kaikki yhteiset eläinlääkinnälliset tuloasiakirjat ilmoitetaan TRACES-järjestelmässä 30 päivästä kesäkuuta 2005 alkaen riippumatta tavaran asettamisesta tullimenettelyyn.”
   
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 9 päivänä helmikuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 224, 18.8.1990, s. 29. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2002/33/EY (EYVL L 315, 19.11.2002, s. 14).
   
      (2)  EYVL L 243, 25.8.1992, s. 27. Päätös sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).
   
      (3)  EYVL L 8, 14.1.2003, s. 44.
   
      (4)  EUVL L 21, 28.1.2004, s. 11.
   
      (5)  EYVL L 24, 30.1.1998, s. 9. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 882/2004 (EUVL L 165, 30.4.2004, s. 1; oikaisu EUVL L 191, 28.5.2004, s. 1).
   
      (6)  EUVL L 94, 31.3.2004, s. 63.